21 



fal (trabeculum, 5. rajz, tr) választja el a gyomorzár tájékától s erőteljes 

 redő (daplicatura, 5. rajz. dp) különíti el a gyomorfenék tájékától. 

 A Mesospalaxokon a gyomorszáj tájéka jóval nagyobb s már csak egy 

 éles barázda (sulcus tvansversalis ; 7. rajz, st) által különül el a gyomor- 

 fenéktől, tehát már nem alkot külön karéjt. A gyomorzár 

 tájéka (pars pylorica ; 4. és 7. rajz, pp) s a gyomorfenék tájéka (pars 

 basalis ; 4. és 7. rajz, pb) közt kívülről csak kisebb-nagyobb befűződés 

 látszik ; belülről a két tájék minden élesebb határ nélkül olvad egy- 

 másba. Belülről mind a három tájék szaruréteggel (stratum corneum ; 

 5. és 6. rajz, se) van kibélelve, csupán a gyomorfenék egy kis része van 

 mirigyekkel megrakva (area glandulosa ; 5. és 6. rajz, ag). A mirigyes 

 tájék csoportok szerint különböző, mert a míg a Microspalaxoké a 

 gyomorfenék oldalán (5. rajz), addig a Mesospalaxoké a gyomor- 

 fenék alapján (6. rajz) fekszik. 1 



A vékonybél mintegy tízszer, a vakbél kétszer, a vastagbél pedig 

 ötször oly hosszú, mint a gyomor. A vakbél rendkívül nagy és egy spirá- 

 lis billentyű által 14 hólyagos kamarára osztott. A vastag- 

 bél öblös és meglehetősen nagy, spirálisan csavarodó bélkürtöt (ansa 

 coli paracoecalis) és közepes fejlettségű jobboldali egyközü hurkot (ansa 

 coli dextra) találunk rajta. Alfelmirigyek (glandulae anales) nincsenek. 

 A bal tüdő egykaréjú, a jobboldali 3 — 4 karéjú. A belső ivarszervek 

 az egérformájú rágcsálókéval (Muriformes) megegyezők. A praeputium 

 clitoridis hasítékalakú s a vulva elülső szélén, az utóbbi pedig közvetet- 

 lenül a végbélnyilás elülső fala előtt fekszik. A nőstények mellükön 

 egy pár, lágyékuk táján pedig két pár, tehát összesen három pár 

 emlőbimbót viselnek. 2 A praeputium penis valamivel a végbél- 

 nyilás előtt fekszik. A penis nagyon kicsiny s a Simplicidentaták más 

 fajaiétól eltérően nem kétrét görbült ; a glans penis hegyén sem gyürüs 

 redőt, sem szemölcsöket nem találunk. A peniscsont (os penis) egyenes 

 vagy kissé meggörbült, felülről lapított, tövén a legszélesebb, hegye 

 felé keskenyedő, de némely fajokon hegyén újból kiszélesedik ; tőrészé- 



1 A Macrospalaxok gyomrát nem volt alkalmam megvizsgálni. 



2 Pallas szerint a Spalaxoknak csak két emlőbimbójuk van, még pedig 

 a lágyékukon. Nehring előbb négyet, utóbb azonban hatot állapított meg (Sitz.- 

 Ber. Ges. naturf. Fr. Berlin, 1902, p. 77). A Sp. hungaricus-nsik — ■ mint egy öreg 

 vajdahunyadi példányon látom — valóban hat emlőbimbója van, mindazonáltal 

 esetleg PALLAS-nak is igaza lehet, mert a déloroszországi földi kutya más fajhoz 

 (Sp. microphthalmus Güld.) tartozik. Érdekes, hogy a vajdahunyadi nősténynek 

 a baloldali lágyékán három, tehát összesen hét emlőbimbója van, a mi azonban 

 kétségkívül egyéni kivétel. 



